Jannie du Toit se ‘Skemerkelkie vir Klein Saterdag’Jannie du Toit (Foto: Facebook) As akkoorde jou ontroer Of woorde en ŉ wysie Ken jy ekstase Kán jy in wonderwerke glo, Ontroering is ŉ wonderwerk Totaal onverklaarbaar Maar onmiskenbaar Ek bly verwonderd en ontroerd – en ek bly glo Aan die Skilder van die wolke Skilder van die wolke Woorde en musiek: Jannie du Toit – 2018 Reeds jare lank skilder Jannie du Toit met woorde. Nou is dit moontlik om vir die volgende klompie weke elke Woensdag, of soos Woensdae ook bekend staan, klein Saterdae, ŉ minikonsert by te woon. Jannie gaan altesaam 50 liedjies sing saam met verskeie bekende kunstenaars. “Vyftig” is vir Jannie simbolies. In 2021 vier hy reeds sy 50ste jaar in die musiekbedryf. Oor dié tydperk het hy in nie minder nie as 21 lande opgetree. Met “Skemerkelkie vir Klein Saterdag” neem Jannie jou saam op reis. Besoek gerus elke Woensdag dié blad waar die konsert van daardie dag se skakel sal wees. Skink vir jou ietsie te drinke en geniet die mooiste klanke. Kyk gerus hier na die eerste skemerkelkie wat opgeneem is, Woensdag 18 November te Kroonstad. Die gaskunstenaars is Susan Mouton (tjello), Chanie Jonker (klavier) en die a cappella-groep Breathe. Besoek gerus Jannie du Toit se webwerf. Hou ook die spasie dop om meer uit te vind oor du Toit se vertoning, 24 Januarie 2021 by die Atterbury-teater in Pretoria.